section_heading: Radnja
paragraph_text: Leopard je nadahnut feudalnim miljeom samog pisca. Radnja se odigrava na Siciliji tijekom Risorgimenta 1860. godine i prikazuje dramatične političke, ekonomske i društvene promjene koje otoku donosi Garibaldijev pohod, slom režima Kraljevine Dviju Sicilija i pripajanje ujedinjenoj Italiji. Glavni protagonist, koga tumači američki glumac Burt Lancaster, je plemić i pripadnik tradicionalne aristokracije koja je dominirala otokom i koji promatra kako njegovu klasu istiskuje "vulgarna" pučka buržoazija čiji su se predstavnici naglo obogatili zahvaljujući ratnim zbivanjima.